open-index/open-wikipedia-markdown huggingface dataset:
அரசு கலை மற்றும் அறிவியல் கல்லூரி, காங்கேயம்

**அரசு கலை மற்றும் அறிவியல் கல்லூரி, காங்கேயம்** (*Government Arts and Science College, Kangeyam*) இந்தியாவின் தமிழ்நாட்டில் திருப்பூர் மாவட்டம் காங்கேயத்தில் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். இக்கல்லூரி 2013ஆம் ஆண்டில் அப்போதைய தமிழக முதல்வரால் தொடங்கப்பட்டது. தற்போது கோயம்புத்தூர் பாரதியார் பல்கலைக்கழகத்தின் உறுப்புக் கல்லூரியாக இயங்கி வருகிறது.

## வழங்கும் படிப்புகள்
### இளநிலைப் படிப்புகள்
* இளங்கலை-தமிழ்
* இளங்கலை-ஆங்கிலம்
* இளங்கலை-பொருளியல்
* இளங்கலை-வணிக நிர்வாகவியல்
* இளநிலை வணிகம்
* இளம் அறிவியல்-கணிதம்
* இளம் அறிவியல்-கணினி

### முதுநிலைப் படிப்புகள்
* முதுகலை-தமிழ்
* முதுகலை-ஆங்கிலம்
* முதுநிலை வணிகம்
* முதுஅறிவியல்-கணிதம்
* முதுஅறிவியல்-கணினி

## இதனையும் காண்க
* தமிழ்நாடு அரசு கலை மற்றும் அறிவியல் கல்லூரிகள் பட்டியல்
* திருப்பூர் மாவட்டத்திலுள்ள கல்வி நிலையங்கள்

## மேற்கோள்கள்

## வெளியிணைப்புகள்

பகுப்பு:திருப்பூர் மாவட்டத்திலுள்ள அரசினர் கலைக் கல்லூரிகள்
அரசினர் கலைக் கல்லூரி, பேராவூரணி

**அரசினர் கலைக்கல்லூரி, பேராவூரணி** இந்தியாவின் தமிழ்நாட்டில் தஞ்சாவூர் மாவட்டம் பேராவூரணியில் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். இக்கல்லூரி 2013 ஆம் ஆண்டு, பிப்ரவரி 14 ஆம் தேதி அப்போதைய தமிழக முதல்வராக இருந்த, ஜெ.ஜெயலலிதாவால் தொடங்கப்பட்டது. தற்போது திருச்சிராப்பள்ளி பாரதிதாசன் பல்கலைக்கழகத்தின் உறுப்புக் கல்லூரியாக இயங்கி வருகிறது. ச. இலட்சுமி தற்போது இக்கல்லூரியின் முதல்வராக உள்ளார்.

## இதனையும் காண்க
* தமிழ்நாடு அரசு கலை மற்றும் அறிவியல் கல்லூரிகள் பட்டியல்
* தஞ்சாவூர் மாவட்டத்திலுள்ள கல்வி நிலையங்கள்

## மேற்கோள்கள்

## வெளியிணைப்புகள்

பகுப்பு:தஞ்சாவூர் மாவட்டத்திலுள்ள அரசினர் கலைக் கல்லூரிகள்
பகுப்பு:பெரியார் பல்கலைக்கழக இணைவுக்கல்லூரிகள்
அரசினர் கலைக் கல்லூரி, குமாரபாளையம்

**அரசினர் கலைக்கல்லூரி, குமாரபாளையம்** என்பது இந்தியாவின் தமிழ்நாட்டில் நாமக்கல் மாவட்டம் குமாரபாளையத்தில் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். இக்கல்லூரி 2013-ஆம் ஆண்டில் அப்போதைய தமிழக முதல்வரால் தொடங்கப்பட்டது. தற்போது சேலம் பெரியார் பல்கலைக்கழகத்தின் உறுப்புக் கல்லூரியாக இயங்கி வருகிறது.

## வழங்கும் படிப்புகள்
### இளநிலைப் படிப்புகள்
### முதுநிலைப் படிப்புகள்

## இதனையும் காண்க
* தமிழ்நாடு அரசு கலை மற்றும் அறிவியல் கல்லூரிகள் பட்டியல்
* நாமக்கல் மாவட்டத்திலுள்ள கல்வி நிலையங்கள்

## மேற்கோள்கள்

## வெளியிணைப்புகள்

பகுப்பு:நாமக்கல் மாவட்டத்திலுள்ள அரசினர் கலைக் கல்லூரிகள்
ரமா பிரபா

**ரமாபிரபா** (; பிறப்பு 5 அக்டோபர் 1945) பெரும்பாலும் தெலுங்குத் திரையுலகில் பங்களித்துவரும் திரைப்பட நடிகை. தெலுங்குத் திரையுலகில் 1970, 1980 களில் நகைச்சுவைப் பாத்திரங்களில் நடித்தார்.
1962 ஆம் ஆண்டு அறவை ராமுடு என்னும்  திரைப்படம் மூலம் தமிழ் சினிமாவில் அறிமுகம் ஆனார். அதன் பிறகு பல திரைப்படங்களில் நடித்தார். எம். ஜி. ஆர், சிவாஜி, நாகேஷ், கமல், ரஜினி போன்ற முன்னணி நடிகர்களுடன் பல படங்களில்  இணைந்து நடித்துள்ளார். இவர்  ஒரு குணசித்திர  நடிகையாக நடித்து வருகின்றார்.

## சான்றுகள்

பகுப்பு:1945 பிறப்புகள்
பகுப்பு:தெலுங்குத் திரைப்பட நடிகைகள்‎
பகுப்பு:தமிழ்த் திரைப்பட நடிகைகள்‎
சென். பீட்டர் போர்ட்

**சென். பீட்டர் போர்ட்** (**Saint Peter Port**) என்பது குயெர்ன்சி நாட்டின் தலைநகரமும் மற்றும் முக்கிய துறைமுகமும் ஆகும். 2001 இன் மதிப்பீட்டின் அடிப்படையில் இதன் மக்கள் தொகை 16,488 ஆகும். கேர்ண்சிய மொழியிலும், வரலாற்று அடிப்படையில் கேர்ண்சியின் அலுவல் மொழியாக இருந்துவரும் பிரெஞ்சு மொழியிலும், இந்த நகரத்தினதும் அதன் சுற்றுப்புறங்களினதும் பெயர் சென் பியர் போர்ட் (St Pierre Port) என்பதாகும்.

இது ஒரு கோவில்பற்றாகவும் அதேவேளை பெரும்பாலும் ஒடுங்கிய தெருக்களையும் சரிவுகளில் படிகளையும் கொண்ட சிறிய நகரமாகவும் உள்ளது. உரோமர் காலத்துக்கு முன்பிருந்தே இங்கே வணிக நிலை/ நகரம் இருந்ததாகத் தெரிகிறது. இதன் கிறித்துவுக்கு முந்தியகாலப் பெயர் தற்காலத்தில் மறக்கப்பட்டுவிட்டது.
## துணைப்பகுதிகள்

செயின்ட் பீட்டர் போர்ட் நான்கு மண்டலங்களாகப் பிரிக்கப்பட்டுள்ளன. அவை பின்வருமாறு:
#மண்டலம் 1 அல்லது வட மண்டலம்
#மண்டலம் 2 அல்லது வடமேற்கு மண்டலம்
#மண்டலம் 3 அல்லது தென் மேற்கு மண்டலம்
#மண்டலம் 4 அல்லது தென் மண்டலம்

## உசாத்துணை

## இவற்றையும் பார்க்க
* குயெர்ன்சி

## வெளி இணைப்புகள்
*The St. Peter Port Parish Constables Website
*The Town Church Website

பகுப்பு:குயெர்ன்சி
பகுப்பு:தலைநகரங்கள்
நுக்கு'அலோபா

**நுக்கு'அலோபா** (*Nukuʻalofa*) என்பது தொங்கா இராச்சியத்தின் தலைநகரம் ஆகும். இது தொங்கா தென் தீவுகளில் தொங்காடப்பு தீவின் வட கடற்கரையில் அமைந்துள்ளது.

## 2015 இல் தீவு உருவாக்கம்
சனவரி 2015 இல், 1&nbsp;km சுற்றளவுள்ள ஒரு புதிய தீவு எரிமலை எழுச்சியினால் உருவாகியது. இத்தீவு தலைநகரிலிருந்து 65 கி.மீ தூரத்தில் அமைந்துள்ளது.

## உசாத்துணை

## வெளி இணைப்புகள்

பகுப்பு:ஓசியானியா தலைநகரங்கள்
பகுப்பு:தொங்கா
தற்கால எபிரேயம்

**தற்கால எபிரேயம்**, **நவீன எபிரேயம்** அல்லது **இசுரேலிய எபிரேயம்** (*Modern Hebrew*,  *இவ்ரித் கடாஸ்* - "தற்கால எபிரேயம்" அல்லது "புதிய எபிரேயம்") என்பது பொதுவாக **எபிரேயம்** (עברית *இவ்ரித்*) என சுருக்கமாக அழைக்கப்படுகிறது. இது தற்போது பேசப்படும் ஏற்றுக் கொள்ளப்பட்ட எபிரேயம் ஆகும். பண்டைய காலத்தில் பேசப்பட்ட கானானிய மொழிகயாகிய எபிரேயம், கி.மு 3 ஆம் நூற்றாண்டில் அரமேய ஆரம்ப மேற்கு பேச்சு மொழியினால் யூதத் தாய் மொழியாக இடம் பிடித்துக் கொண்டதுடன் இலக்கிய மொழியாகத் தொடர்ந்தது.

## உசாத்துணை


## வெளி இணைப்புகள்
* The Corpus of Spoken Israeli Hebrew – introduction by the Tel-Aviv University
* Hebrew Today – Should You Learn Modern Hebrew or Biblical Hebrew? 
* History of the Ancient and Modern Hebrew Language by David Steinberg
* Short History of the Hebrew Language by Chaim Menachem Rabin
* Academy of the Hebrew Language: How a Word is Born 
* Zuckermann, Ghil'ad (2003). ''Language Contact and Lexical Enrichment in Israeli Hebrew''. Palgrave Macmillan. ( / )

பகுப்பு:எபிரேய மொழி
பகுப்பு:மொழிப் புத்துயிர்ப்பு
காமராசர் அரசு கலைக் கல்லூரி

**அரசினர் கலைக்கல்லூரி, பேராவூரணி** இந்தியாவின் தமிழ்நாட்டில் தென்காசி மாவட்டம் சுரண்டையில் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். இக்கல்லூரி 2008ஆம் ஆண்டில் தொடங்கப்பட்டது. தற்போது மனோன்மணியம் சுந்தரனார் பல்கலைக்கழகத்தின் உறுப்புக் கல்லூரியாக இயங்கி வருகிறது.

## வழங்கும் படிப்புகள்
### இளநிலைப் படிப்புகள்
* தமிழ்
* ஆங்கிலம்
* வணிகவியல்
* பொருளியல்
* வணிக மேலாண்மை
* இயற்பியல்
* வேதியியல்
* நுண்ணுயிரியல்
* கணினி அறிவியல்

### முதுநிலைப் படிப்புகள்

## இதனையும் காண்க
* தமிழ்நாடு அரசு கலை மற்றும் அறிவியல் கல்லூரிகள் பட்டியல்
* திருநெல்வேலி மாவட்டத்திலுள்ள கல்வி நிலையங்கள்

## மேற்கோள்கள்

## வெளியிணைப்புகள்

பகுப்பு:தென்காசி மாவட்டத்திலுள்ள அரசினர் கலைக் கல்லூரிகள்
பகுப்பு:மனோன்மணியம் சுந்தரனார் பல்கலைக்கழக இணைவுக்கல்லூரிகள்
கும்பகோணம் மூகாம்பிகை கோயில்

**கும்பகோணம் மூகாம்பிகை கோயில்**, கும்பகோணத்தில் உள்ள அம்மன் கோயில்களில் ஒன்றாகும்.

## இருப்பிடம்
கும்பகோணத்தின் கும்பேஸ்வரர் கோயில் மேல வீதியில் இக்கோயில் அமைந்துள்ளது. 

## மூலவர்
இக்கோயிலின் மூலவராக மூகாம்பிகை உள்ளார். இவரை தாய் மூகாம்பிகை என்றும் மூகாம்பிகை அம்மன் என்றும் அழைக்கின்றனர். 

## குடமுழுக்கு
இக்கோயிலின் குடமுழுக்கு 6 டிசம்பர் 2015இல் நடைபெற்றது.  

## மேற்கோள்கள்

பகுப்பு:கும்பகோணத்திலுள்ள அம்மன் கோயில்கள்
பகுப்பு:சாக்தம்
கும்பகோணம் இலுப்பையடி விநாயகர் கோயில்

**கும்பகோணம் இலுப்பையடி விநாயகர் கோயில்** தஞ்சாவூர் மாவட்டம் கும்பகோணம் உப்புக்காரத்தெருவில்  உள்ள விநாயகர் கோயிலாகும்.

## மூலவர்
மூலவராக விநாயகர் உள்ளார். அவர் இலுப்பையடி விநாயகர் எனப்படுகிறார். ஹாஜியர் தெரு அருகேயுள்ள கும்பகோணம் திரௌபதியம்மன் கோயில் அருகே இக்கோயில் அமைந்துள்ளது. உயர்ந்த தளத்தில் உள்ள இக்கோயில் கருவறை, சிறிய விமானங்களைக் கொண்டுள்ளது.  

## குடமுழுக்கு
இக்கோயிலின் குடமுழுக்கு 6 டிசம்பர் 2015இல் நடைபெற்றது. 

## பிற விநாயகர் கோயில்கள்
இலுப்பையடி விநாயகர் கோயில் போல கும்பகோணத்தில் எலந்தமர விநாயகர் கோயில், அரச மர விநாயகர் கோயில்கள் உள்ளன. இவ்விரு கோயில்களும் காசி விசுவநாதர் சன்னதியின்  கீழ வீதியில் அமைந்துள்ளது. இக்கோயில்களின் குடமுழுக்கு நவம்பர் 2015இல் நடைபெற்றது. 

### கும்பகோணம் எலந்த மர விநாயர் கோயில்
எலந்த மர விநாயகர் கோயிலில் விநாயகர் மூலவராக உள்ளார்.

### கும்பகோணம் அரச மர விநாயகர் கோயில்
அரச மர விநாயகர் கோயிலில் விநாயகர் மூலவராக உள்ளார். விநாயகருக்கு முன்பாக சுவாம்நாதசுவாமி, அய்யப்பன் ஆகியோர் காணப்படுகின்றனர்.

## மேற்கோள்கள்

## படத்தொகுப்பு


File:Kumbakonam iluppayadi vinayakar1.jpg|thumb|இலுப்பையடி விநாயகர் கோயில்
File:Kumbakonam elanthamara vinayakar.jpg|thumb|எலந்த மர விநாயகர் கோயில்
File:Kumbakonam arasamara vinayakar.jpg|thumb|அரச மர விநாயகர் கோயில்



பகுப்பு:கும்பகோணத்திலுள்ள பிள்ளையார் கோயில்கள்
தி மார்சியன் (புதினம்)

**தி மார்சியன்** அல்லது **தி மார்ஷியன்** (*The Martian*) 2011 இல் வெளியான ஒரு ஆங்கில அறிபுனைப் புதினம். ஐக்கிய அமெரிக்காவைச் சேர்ந்த ஆண்டி வியர் என்ற எழுத்தாளரின் இரண்டாவது புதினமாகும். வியர் 2011 ஆம் ஆண்டு இப்புதினத்தை தானே பதிப்பித்தார். மின்னூலாக வியரின் வலைத்தளத்திலும் பின்பு அமேசான்.காம் தளத்திலும் இப்புதினம் வெளியானது.  இதன் வெற்றியைத் தொடர்ந்து கிரவுண் பப்ளிஷர்ஸ் நிறுவனம் இதன் பதிப்புரிமையை வாங்கி 2014 ஆண்டு மறு வெளியீடு செய்தது.

2035 ஆம் ஆண்டு செவ்வாய்க்கு அனுப்பப்படும் விண்ணோடி மார்க் வாட்னி, தவறுதலாக அங்கே தனித்து விடப்படுகிறார். அவர் செவ்வாயில் உயிர் வாழ நிகழ்த்தும் பொராட்டமும், அவரை புவிக்கு மீட்க நாசா மேற்கொள்ளும் முயற்சிகளும் இப்புதினத்தின் கருபொருட்களாம். பெரும் வெற்றி பெற்ற இப்புதினம் 2015 ஆம் ஆண்டு மேட் டேமன் நடித்த ஒரு ஆங்கிலத் திரைப்படமாக உருவாக்கம் பெற்று, அதுவும் வெற்றி கண்டது.

## மேற்கோள்கள்

பகுப்பு:அறிபுனை
பகுப்பு:ஆங்கில மொழிப் புதினங்கள்
பகுப்பு:2011 புதினங்கள்
நீசுனி நோவ்கோரத் மாகாணம்

**நீசுனி நோவ்கோரத் மாகாணம்** (*Nizhny Novgorod Oblast*, , **நீசெகரோத்ஸ்கயா ஓப்லஸ்த்**) அல்லது **நீசெகோரத் மாகாணம்**) என்பது உருசியாவின் நடுவண் அலகும், ஒரு உருசிய மாகாணமும் ஆகும். இதன் நிர்வாக மையம் நீசுனி நோவ்கோரத் நகரம் ஆகும். 2010 மக்கள் கணக்கெடுப்பின்படி, இதன் மக்கள்தொகை 3,310,597 ஆகும்.  1932-1990 காலகட்டத்தில் இது **கோர்க்கி ஒப்லாஸ்து** என அறியப்பட்டது. இந்த மாகாணம் வழியாக வோல்கா ஆறு கடந்து செல்கிறது.

## புவியியல்

இந்த ஒப்ளாஸ்து 76.900 சதுர கிலோமீட்டர் (29,700 சதுர மைல்) பரப்பளவு கொண்டுள்ளது.  இந்த பகுதியின் நிலப்பரப்பில் வேளாண் நிலம் 41%,  காடுகள் பரப்பளவு 48%, ஏரிகள் மற்றும் ஆறுகள், 2%; பிறவகை நிலங்கள் 9% ஆகும்.  ஒப்லாஸ்து எல்லைகளாக வடக்கில் கொஸ்ட்ரோமா ஒப்லாஸ்து, வடகிழக்கில் கீரோவ் ஒப்லாஸ்து, கிழக்கில் மாரீ எல் குடியரசு மற்றும் சுவாஷ் குடியரசு ஆகியவையும், தெற்கில் மர்தோவியா குடியரசு, தென்மேற்கில் ரயாசன் ஒப்லாஸ்து, மேற்கில் விளாடிமிர் ஒப்லாஸ்து , வடமேற்கில் திறான ஒப்லாஸ்து ஆகியவை உள்ளன.

### இயற்கை வளங்கள்
இந்த ஒப்லாஸ்து குறிப்பிடும்படியான மதிப்புமிக்க இயற்கை வளம் அற்றதாக உள்ளது, ஓரளவு மணல் இருப்பு கொண்டுள்ளது. (டைட்டானியம்-ஸிர்கோனியம் மணல் உட்பட), மேலும் களிமண் , ஜிப்சம் , கரி , கனிம உப்பு , மரம் ஆகியவற்றைக் கொண்டுள்ளது.

## மக்கள் வகைப்பாடு
மாகாணத்தின் மக்கள் தொகை: 3,310,597 ( 2010 கணக்கெடுப்பு );  3,524,028 ( 2002 மக்கள் தொகை கணக்கெடுப்பு );  3,714,322 ( 1989 மக்கள் தொகை கணக்கெடுப்பு .) 
2010 ஆம் ஆண்டு கணக்கெடுப்பின் படி,  உருசிய இனக்குழுவினர் மக்கள் தொகையில் 3.109.661 ( 95.1% ) உள்ளனர். பிற இன குழுக்களில் தடார்கள் 44,103 ( 1.4%), மோர்தோவர்கள்  19,138 ( 0.6%), உக்ரைனியர்கள் 17,657 ( 0.5% ) மற்றும் வேறுபல இனக்குழுக்கள் இருந்தாலும் ஒவ்வொரு குழுவும் 0.5% க்கும் குறைவாகவே உள்ளனர்,  42.349  பேர் மற்ற இனங்களைச் சேர்ந்தவர்களாகவோ அல்லது கேள்விக்கு பதில் அளிக்காதவர்களாகவோ உள்ளனர். .
*பிறப்பு (2011): 36,315 (1000 11.0)
*இறப்பு (2011): 54,184 (1000 16.4 சதவீதம்)
2011 ல் 8.5%  இறப்பு குறைந்துள்ளது,( 2010 ஆண்டை ஒப்பிடும்போது )
**2012 முக்கிய புள்ளிவிரங்கள்**
*பிறப்பு: 38,881 (1000 11.8)
*இறப்பு: 52,771 (1000 16.0)  
***மொத்த கருத்தரிப்பு விகிதம்:**
2009 - 1.43 | 2010 - 1.42 | 2011 - 1.44 | 2012 - 1.55 | 2013 - 1.56 | 2014 - 1.59 (இ)

## பொருளாதாரம்
தொழில் துறை உற்பத்தியில் இந்த பிராந்தியம் உருசியாவில் ஏழாவது இடத்தை வகிக்கிறது. பிராந்தியத்தின்  பொருளாதாரத்தில் 650 க்கும் அதிகமான தொழில் நிறுவனங்கள் பங்களிப்பு செய்கின்றன. கிட்டத்தட்ட 700,000 தொழிலாளர்கள் உள்ளனர். இவர்களில் பொருள் உற்பத்தி வேலை தொடர்புடைய தொழிலாளர்கள் 62% ஆவர்.  முன்னணி தொழில் பிரிவினர் பொறியியல் மற்றும் உலோக வேலைகள், ரசாயனம் மற்றும் பெட்ரோ கெமிக்கல் தொழில்கள் , காடுகளைச் சார்ந்த தொழில்கள்,  மரப்பொருட்கள், மற்றும் காகித தொழிற்சாலைகள் போன்றவை குறிப்பிடத்தக்கதாக உள்ளன.

## சமயம்
2012 ஆண்டின் உத்தியோகபூர்வ கணக்கெடுப்பு படி, இந்த ஒப்லாஸ்து மக்கள் தொகையில் 69,2% பேர்  உருசிய மரபுவழித் திருச்சபை கிருத்தவர்கள், 2% பேர் திருச்சபை இணைப்பில்லாத பொதுவான கிருத்துவர்கள், 2% கிழக்கு மரபுவழி திருச்சபை கிருத்தவர்கள், 1% கத்தோலிக்க திருச்சபை,  மற்றும் 1% ஸ்லாவிக் நாட்டுப்பற மதம் (ஸ்லாவிக் நியோபகனியம்) . மக்கள் தொகையில் 15% ஆன்மீக மத நாட்டம் அற்றவர்கள். 10% நாத்திகர், 0.8% மற்ற மதங்களைசேர்ந்தவர்களாகவோ அல்லது கேள்விக்கு பதில் அளிக்காதவர்களாகவோ உள்ளனர்.

## மேற்கோள்கள்

பகுப்பு:உருசியாவின் மாகாணங்கள்
எத்தியோனின்

**எத்தியோனின்** *(Ethionine)* என்பது C6H13NO2S என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். புரதமாக்கா அமினோ அமில வகையைச் சேர்ந்த இச்சேர்மம் அமைப்பு வகையில் மெத்தியோனினுடன் தொடர்பு கொண்டுள்ளது. மெத்தியோனின் அமைப்பிலுள்ள மெத்தில் குழுவுக்குப் பதிலாக எத்தியோனின் அமைப்பில் எத்தில் குழு இடம்பெற்றுள்ளது.

வளர்ச்சிதைமாற்ற விளைபொருட்கள் உபயோகிப்பதை தடைசெய்யும்  எத்தியோனின் மெத்தியோனின்னையும் எதிர்க்கிறது. புரதங்களுடன் அமினோ அமிலங்கள் இணைவதை இச்சேர்மம் தடுக்கிறது மற்றும் அடினோசின் முப்பாசுபேட்டின் உயிரினச் செயல்முறைகளில் தலையிடுகிறது. இத்தகைய மருந்தியல் விளைவுகளால் எத்தியோனின் ஒரு நச்சாகவும் வலிமையான புற்றுநோய் ஊக்கியாகவும்  கருதப்படுகிறது.

## மேற்கோள்கள்

பகுப்பு:புற்றுநோய் ஊக்கிகள்
பகுப்பு:கந்தக அமினோ அமிலங்கள்
பகுப்பு:தயோ ஈதர்கள்
பகுப்பு:புற்றீணிகள்
செங்சவு

**செங்சவு** (**Zhengzhou**) என்பது மத்திய சீனாவில் அமைந்துள்ள ஒரு சீன நகரம் ஆகும். இது ஹெய்நான் மாகாணத்தின் தலைநகரம் ஆகும். 
2010இன் மதிபீடின் அடிப்படையில் இதன மக்கள் தொகை 8,626,505 ஆகும்.

## மேற்கோள்கள்

பகுப்பு:சீன நகரங்களும் ஊர்களும்
மகுடஞ்சாவடி ஊராட்சி ஒன்றியம்

**மகுடஞ்சாவடி ஊராட்சி ஒன்றியம்**, தமிழ்நாட்டின் சேலம் மாவட்டத்தில் உள்ள 20 ஊராட்சி ஒன்றியங்களில் ஒன்றாக உள்ளது.

இவ்வூராட்சி ஒன்றியத்தில்  12 பஞ்சாயத்து கிராமங்கள் உள்ளது. சங்ககிரி வட்டத்தில் உள்ள  மகுடஞ்சாவடி ஊராட்சி ஒன்றியத்தின் வட்டார வளர்ச்சி அலுவலகம் மகுடஞ்சாவடியில் உள்ளது.

## மக்கள் தொகை
2011ஆம் ஆண்டு மக்கட்தொகை கணக்கெடுப்பின் படி, மகுடஞ்சாவடி ஊராட்சி ஒன்றியத்தின் மொத்த மக்கள் தொகை 70,169 ஆகும். அதில் ஆண்கள் 36,749; பெண்கள் 33,420 உள்ளனர். பட்டியல் சாதி மக்களின் மொத்த மக்கள் தொகை 5,992 ஆக உள்ளது. அதில் ஆண்கள் 3,097; பெண்கள் 2,895. பட்டியல் பழங்குடி மக்களின் மொத்த மக்கள் தொகை 351 ஆக உள்ளது. அதில் ஆண்கள்; 188; பெண்கள் 163.

## ஊராட்சி மன்றங்கள்
மகுடஞ்சாவடி ஊராட்சி ஒன்றியத்தில் அமைந்த 12 கிராம ஊராட்சி மன்றங்கள்:

#வைகுந்தம்
#தப்பகுட்டை
#நடுவனேரி
#மாக். டொனால்டு சவுல்ட்ரி
#கன்னந்தேரி
#கண்டர்குலமாணிக்கம்
#கனககிரி
#காளிகவுண்டம்பாளையம்
#கூடலூர்
#ஏகாபுரம்
#ஏஜிஆர். தாழையூர்
#அ. புதூர்

## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்
## வெளி இணைப்புகள்
* சேலம் மாவட்ட  ஊராட்சி ஒன்றியங்களின் வரைபடம் 

## மேற்கோள்கள்


பகுப்பு:சேலம் மாவட்ட ஊராட்சி ஒன்றியங்கள்
இணைய பொறியியல் பணிக்குழு

**இணையப் பொறியியல் பணிக்குழு** இணையத்திற்கான தர நிர்ணயம், உருவாக்கல் மற்றும் பராமரித்தலில் ஈடுபட்டுள்ளது.. முக்கியமாக இணைய நெறிமுறை தொகுப்பு (TCP/IP) மேம்படுத்துததில் முனைப்பாக ஈடுபட்டுள்ளது.. இதன்  பங்களிப்பாளர்கள் மற்றும் மேலாளர்கள் அனைவரும் தன்னார்வலர்ளே.

இணைய பொறியியல் பணிக்குழு அமெரிக்க ஐக்கிய நாடுகள் அரசின் நிதி உதவியுடன் துவக்கப்பட்டது. 1993 முதல் இணையக் கழகத்தின் கீழ் லாப நோக்கு இல்லாத சர்வதேச உறுப்பினர் அமைப்பு சேர்ந்த நிறுவனமாக மாறியது.

## மேற்கோள்கள்

பகுப்பு:இணையம்
முப்பீனைலமீன்

**முப்பீனைலமீன்** *(Triphenylamine)* என்பது C6H5)3N என்ற மூலக்கூற்று வாய்ப்பாடு கொண்ட ஒரு கரிம வேதியியல் சேர்மமாகும். பெரும்பாலான  அமீன்களிடமிருந்து முப்பீனைலமீன் மாறுபட்டு காரப்பண்புகளற்று காணப்படுகிறது. இச்சேர்மத்தின் வழிப்பொருட்கள் மின்கடத்துத் திறன், மின் ஒளிர்திறன் போன்ற பயனுள்ள பண்புகளைப் பெற்றுள்ளன. இவை கரிம ஒளியுமிழ் இருமுனையத்தில் மின்துளை நகர்த்திகளாகப் பயன்படுகின்றன.

இருபீனைலமீனை அரைலேற்றம் செய்து முப்பீனைலமீன் தயாரிக்க முடியும்.
 

## மேற்கோள்கள்


## புற இனைப்புகள்
* International Chemical Safety Card 1366
* MSDS sheet at Oxford University 
* CDC - NIOSH Pocket Guide to Chemical Hazards

பகுப்பு:அமீன்கள்
ராகேலின் கல்லறை

**ராகேலின் கல்லறை** (*Rachel's Tomb*, , ), என்பது எபிரேய குலத்தலைவியாகிய ராகேல் அடக்கம் செய்யப்பட்ட இடம் என போற்றப்படுகிறது. இக்கல்லறை பெத்லகேமின் தென் நுழைவில் அமைந்துள்ளதுடன் யூதர்களுக்கும் கிறித்தவர்களுக்கும் முசுலிம்களுக்கும் புனிதமான இடமாகக் கருதப்படுகிறது.

ராகேல் அடக்கம் செய்யப்பட்ட இடம் பற்றி யூதர்களின் டனாக், கிறித்தவர்களின் பழைய ஏற்பாடு, முசுலிம்களின் இலக்கியம் என்பவற்றில் குறிப்பிடப்பட்டுள்ளது. இதுவும் வடக்கிலுள்ள சில பகுதிகளும் அடக்க இடமாகக் கருதப்பட்டாலும், இவ்விடம் நீண்ட காலமாக அதிகம் ஏற்றுக் கொள்ளப்பட்ட இடமாகக் கருதப்படுகிறது.

## உசாத்துணை

## வெளி இணைப்புகள்
*Rachel's Tomb Website General Info., History, Pictures, Video, Visitor Info., Transportation
*Is this Rachel’s Tomb? A geographical and historical review
*A site dedicated to Rachel's Tomb
*Rachel's Tomb, a Jewish Holy Place, Was Never a Mosque 

பகுப்பு:விவிலிய நபர்களின் கல்லறைகள்
பகுப்பு:யூத புனிதப் பயண இடங்கள்
பெஞ்சமினுடைய கல்லறை

**பெஞ்சமினுடைய கல்லறை** என்பது இசுலாம் குறிப்பிடுவதன்படியும் சில யூதர் குறிப்பிடுவதன்படியும் பெஞ்சமின் அடக்கம் செய்யப்பட்ட இடமாகும். இது முன்னர் இசுலாமியப் பள்ளிவாசலாக இருந்து பின்னர் யூத தொழுகைக்சுடமாக மாற்றப்பட்டது. தற்போது இது யூதர்களின் புனித இடங்களில் ஒன்றாக போற்றப்படுகிறது.

## உசாத்துணை

Benjamin
பகுப்பு:யூத புனிதப் பயண இடங்கள்
1992 தாமிரபரணி ஆற்று வெள்ளம்

**1992 தாமிரபரணி ஆற்று வெள்ளம்** என்பது 1992 ஆம் ஆண்டு நவம்பர் 13 அன்று தாமிரபரணி ஆற்றில் ஏற்பட்ட பெருவெள்ளத்தைக் குறிக்கிறது. இந்த வெள்ளத்தின் காரணமாக விக்கிரமசிங்கபுரத்தில் 17 பேர் உயிரிழந்தனர்.

## வெள்ளத்திற்கான காரணங்கள்
பாபநாசம் அணைப் பகுதியில் 310 மிமீ மழை பெய்தது. சேர்வலார் அணைப் பகுதியில் 210 மிமீ மழை பதிவாகியது. இதன் காரணமாக பாபநாசம் மற்றும் சேர்வலார் அணை ஆகிய இரண்டு பெரிய அணைகள் நிரம்பின. பாபநாசம் கீழ் அணைப் பகுதியில் 190 மிமீ மழை பதிவாகியது. மேற்குத் தொடர்ச்சி மலையின் அடிவாரத்தில் பாபநாசம், அம்பாசமுத்திரம், விக்கிரமசிங்கபுரம் போன்ற ஊர்கள் அமைந்துள்ளன. அம்பாசமுத்திரம், விக்கிரமசிங்கபுரம் பகுதியில் 321 மிமீ மழை ஒரே நாளில் பதிவாகியது. மணிமுத்தாறு அணைப் பகுதியில் 260.8 மிமீ மழை பதிவாகியது. திருநெல்வேலியில் சூறாவளியின் காரணமாக எட்டு மணி நேரம் தொடர் மழை பெய்தது.

### நீர் வெளியேற்றம்
அணைகள் நிரம்பியதன் காரணமாக அதிகாரிகள் நவம்பர் 13 அன்று இரவு பாபநாசம் மற்றும் சேர்வலார் அணை மதகுகளைத் திறந்தனர். இரண்டு பெரிய அணைகளில் இருந்து வெளியேற்றப்பட்ட நீர் முண்டந்துறை ஆற்றுப் பாலத்தை சில நிமிடங்களில் அடைந்தது. பாபநாசம் அணையில் நீர் வெளியேற்றப்பட்டதைத் தொடர்ந்து 60 நிமிடத்திற்குள் மணிமுத்தாறு அணையில் இருந்து விநாடிக்கு 60 ஆயிரம் கன அடி நீர் வெளியேற்றப்பட்டது.
தாமிரபரணி ஆற்றில் அந்த நாளில் மூன்று அணைகளில் இருந்து விநாடிக்கு 2,04,273.8 கன அடி நீர் வெளியேற்றப்பட்டது.

## பாதிப்புகள்
* ஆற்றின் கரையோரத்தில் அமைந்திருக்கும் விக்கிரமசிங்கபுரம் திருவள்ளுவர் நகரில், தமது வீடுகளில் உறங்கிக் கொண்டிருந்தவர்களில் 17 பேர் வீடுகளுக்கு புகுந்த வெள்ளநீரில் சிக்கி உயிரிழந்தனர். நவம்பர் 14 அன்று அதிகாலையில் இந்த நிகழ்வு நடந்தது.
* சேர்வலார் ஆற்றின் குறுக்கே செல்லும் பழங்காலத்துப் பாலம், வெள்ளத்தில் அடித்துச் செல்லப்பட்டது. 
* ஆற்றில் ஏற்பட்ட வெள்ளப்பெருக்கினால் திருநெல்வேலி சந்திப்பு, திருநெல்வேலி ஆட்சியர் அலுவலகம் மற்றும் திருநெல்வேலி பேருந்து நிலையத்திற்குள் வெள்ளநீர் நுழைந்தது. பேருந்து நிலையத்தில் நிறுத்தி வைக்கப்பட்டிருந்த 10 பேருந்துகள் நீரில் மூழ்கின. 48 மணி நேரங்கள் கழித்து வெள்ளநீர் வடியத் தொடங்கியது.

## மேற்கோள்கள்

பகுப்பு:தமிழகத்தில் இயற்கை அழிவுகள்
லீ இ. மெக்மகோன்

**லீ இ. மெக்மகோன்**  (Lee E. McMahon) (1931–1989)  என்பவர் அமெரிக்காவின் கணினி அறிவியல் முன்னோடிகளில் ஒருவர். இவர் தூய லூயிசுப் பல்கலைக்கழகத்தில் (St. Louis University) பட்டம் பெற்றார். அதற்கு பின்னர்,  மனவியலில் துறையில் முனைவர் பட்டத்தை, அமெரிக்காவின்  ஹார்டுவேர்டு பல்கலைக்கழகத்தில் பெற்றவர்.  ஆயினும், யூனிக்சு முறையில் பல நிரலாக்க முறைமைக்கு முன்னோடியாக திகழ்ந்தார். பெல் ஆய்வுக்கூடங்களில்  1963 ஆண்டிலிருந்து 1989 வரை, பணியாற்றினார். அங்கு   யுனிக்சு என்ற இயக்குதளத்தின் தொடக்கநிலை பங்களிப்புகளைச் செய்தார். குறிப்பாக 'செட்' (sed- stream editor)தொகுப்பு முறையில் செய்தார். மேலும், பல யூனிக்சு உறுதுணை முறைகளில் (comm, qsort, grep, index, cref, tip (Unix utility), Datakit) இவரின் பங்களிப்பு அளப்பரியது ஆகும். விளையாட்டுத் துறையில் இவர் அமைத்த முறைமை (McMahon system tournament) இன்றளவும், சதுரங்கத்தில் பயன்படுத்தப் படுகிறது.

## மேற்கோள்கள்

## வெளியிணைப்புகள்
*இந்த இணையப்பக்கத்தில் அவரின் நிழற்படத்தையும், பிற குறிப்புகளையும் காணலாம்.

பகுப்பு:கணினி அறிவியல் முன்னோடிகள்
பகுப்பு:1931 பிறப்புகள்
பகுப்பு:1989 இறப்புகள்
பகுப்பு:ஆர்வர்டு பல்கலைக்கழக முன்னாள் மாணவர்கள்
அரசினர் கலைக் கல்லூரி, சேலம்

**அரசினர் கலைக் கல்லூரி, சேலம்** (*Government Arts College, Salem*) என்பது இந்தியாவின் தமிழ்நாட்டில் சேலம் மாவட்டத்தில் தன்னாட்சி தகுதியுடன் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். தேசிய மதிப்பீடு மற்றும் தரச்சான்று அவையின் தரச் சான்றுடன் சேலம் பெரியார் பல்கலைக்கழகத்திற்கு உட்பட்ட தன்னாட்சி கல்லூரியாக இயங்கிவருகிறது.

## வரலாறு
 
அரசினர் கலைக் கல்லூரி, சேலம் (தன்னாட்சி) தமிழ்நாட்டில் உள்ள மிகப் பழமையான கல்வி நிறுவனங்களில் ஒன்றாகும். இது 1857ஆம் ஆண்டில் ஆங்கிலேய மேல்நிலைப் பள்ளியாக அலெக்ஸாண்டர் ஜான் அர்பத்னாட்  தொடங்கப்பட்டது.  அதே ஆண்டில் மாவட்ட பள்ளியாக தரம் உயர்த்தப்பட்டது. 1879-ல் சென்னைப் பல்கலைக்கழகம் உடன் இணைந்த இரண்டாம் நிலைக் கல்லூரியாக மாற்றப்பட்டது. இதன்பிறகு படிப்படியாக வளர்ச்சி பெற்று 1944-ல் முதல் நிலைக் கல்லூரியாக மாறியது. 2000-ல் இக்கல்லூரி தேசிய மதிப்பீடு மற்றும் தர நிர்ணயச் சான்று அவை வழங்கும் குழுவினரால் மூன்று நட்சத்திரத் தொகுதி பெற்றதாக அறிவிக்கப்பட்டது. 2006-ல்  மறு மதிப்பீடு செய்யப்பட்டு அதே தேசிய மதிப்பீடு மற்றும் தரச்சான்று அவை வழங்கும் குழுவினரால் **'பி++**' தகுதி பெற்றது. 2007-ல் தன்னாட்சி தகுதிப் பெற்று இக்கல்லூரி சிறப்பாக இயங்கி வருகிறது.

## அமைவிடம்
இக்கல்லூரி சேலம் மாவட்டத்தின் மையப் பகுதியில் செர்ரி சாலையில் அமைந்துள்ளது.

## சுழற்சி வகுப்பு முறை
2007-2008ஆம் கல்வி ஆண்டிலிருந்து இக்கல்லூரியில் பட்டப் படிப்பு பாடங்களுக்கு சுழற்சி முறையில் இருசுழற்சிகளாக (சுழற்சி 1 -காலை, சுழற்சி 2-பிற்பகல்) வகுப்புகள் நடைபெறுகின்றன.

## இளநிலைப் படிப்புகள்

*இளங்கலை தமிழ்
*இளங்கலை ஆங்கிலம்
*இளங்கலை வரலாறு
*இளங்கலை பொருளியல்
*இளங்கலை மனித உரிமையியல்
*இளங்கலை அரசறிவியல்
*பி.காம். வணிகவியல்
*எம்.காம். கூட்டுறவு
*பி.எஸ்ஸி. தாவரவியல்
*பி.எஸ்ஸி. வேதியியல்
*பி.எஸ்ஸி. கணினி அறிவியல்
*பி.எஸ்ஸி. கணிதம்
*பி.எஸ்ஸி. இயற்பியல்
*பி.எஸ்ஸி. விலங்கியல்
*பி.எஸ்ஸி. மண்ணியல்
*பி.எஸ்ஸி. புள்ளியியல்
*பி.எஸ்ஸி. புவியியல்
*பி.சி.ஏ.

## முதுநிலைப் படிப்புகள்
* எம். ஏ. தமிழ்
* எம். ஏ. ஆங்கிலம்
* எம். ஏ. வரலாறு
* எம். ஏ. பொருளியல்
* எம். ஏ. மனித உரிமையியல்
* எம். காம். வணிகவியல்
* எம். காம். கூட்டுறவு
* எம். எஸ்ஸி. தாவரவியல்
* எம். எஸ்ஸி. வேதியியல்
* எம். எஸ்ஸி. கணினி அறிவியல்
* எம். எஸ்ஸி. கணிதம்
* எம். எஸ்ஸி. இயற்பியல்
* எம். எஸ்ஸி. விலங்கியல்
* எம். எஸ்ஸி. மண்ணியல்
* எம். எஸ்ஸி. புள்ளியியல்
* எம். எஸ்ஸி. புவியியல்
* எம். சி. ஏ.
மேலும் பல்வேறு துறைகளில் பட்டப் படிப்புகள், பட்ட மேற்படிப்புகள் மற்றும் முனைவர் பட்டப் படிப்புகள் பயிற்றுவிக்கப்படுகின்றன.

## இதனையும் காண்க
* தமிழ்நாடு அரசு கலை மற்றும் அறிவியல் கல்லூரிகள் பட்டியல்
* சேலம் மாவட்டத்திலுள்ள கல்வி நிலையங்கள்

## மேற்கோள்கள்

## வெளியிணைப்புகள்

பகுப்பு:சேலம் மாவட்டத்திலுள்ள அரசினர் கலைக் கல்லூரிகள்
பகுப்பு:பெரியார் பல்கலைக்கழக இணைவுக்கல்லூரிகள்
புரோமித்தியம்(III) குளோரைடு

**புரோமித்தியம்(III)  குளோரைடு** *(Promethium(III) chloride)* என்பது PmCl3 என்ற மூலக்கூற்று வாய்ப்பாடு கொண்ட ஒரு கனிம வேதியியல் சேர்மமாகும். புரோமித்தியம் மற்றும் குளோரைடு அயனிகள் சேர்ந்து இச்சேர்மம் உருவாகிறது.

## மேற்கோள்கள்

பகுப்பு:புரோமித்தியம் சேர்மங்கள்
பகுப்பு:குளோரைடுகள்
ஜஸ்டின் காட்லின்

thumb|2009-இல் காட்லின்.
**ஜஸ்டின் காட்லின்** (பிற. பிப்ரவரி 10, 1982) ஒலிம்பிக்கில் 100 மீ ஓட்டப்பந்தயத்தில் தங்கப்பதக்கம் வென்ற, ஓர் அமெரிக்க விரைவோட்ட வீரர். 100 மீ ஓட்டத்தை 9.74 நொ நேரத்தில் கடந்ததே இவரது தனிப்பட்ட சிறந்த முயற்சியாகும். உள்ளரங்க விளையாட்டுகளில் 60 மீ பந்தயங்களில் இருமுறை சாம்பியன் பட்டம் வென்றுள்ளார்.

2001-இல் ஊக்க மருந்து சோதனையில் தடை செய்யப்பட்டப் பொருள் உட்கொண்டதாகத் தெரியவரவும், தடகளப் போட்டிகளிலிருந்து இரண்டாண்டு காலத் தடை பெற்றார். மேல் முறையீட்டின் பொருட்டு தடைக்காலம் ஓராண்டாகக் குறைக்கப்பட்டது.

2006-இல் ஊக்கமருந்து சோதனையில் மீண்டும் தடை செய்யப்பட்ட மருந்தை உட்கொண்டது கண்டுபிடிக்கப்பட்டு நான்காண்டுக் காலம் தடகளத்தில் பங்கு பெற தடை செய்யப்பட்டார். இதனால் அவர் நிகழ்த்திய அப்போதைய உலகச் சாதனையான 9.77 நொ 100 மீ ஓட்டம் சாதனை பட்டியலிலிருந்து நீக்கப்பட்டது. ஆகத்து 2010 முதல் காட்லின் மீண்டும் போட்டிகளில் பங்கு பெறத் துவங்கினார். 2012 ஜூன் மாதம் நடைபெற்ற அமெரிக்க ஒலிம்பிக் சோதனைச் சுற்று ஓட்டத்தில், 9.80 நொ.நே ஓட்டத்தை நிகழ்த்தினார். முப்பது வயதுக்கு மேலான ஒருவர் ஓடிய அதி-விரைவான ஓட்டம் இதுவே ஆகும்.

left|thumb|2012-இல் உலக உள்ளரங்க போட்டியில் பெற்ற வெற்றியைக் கொண்டாடும் காட்லின்.
2012 லண்டன் ஒலிம்பிக்கில், 100மீ இறுதிப் பந்தயத்தைக் காட்லின் 9.79 நொடிகளில் கடந்து வெண்கலப் பதக்கம் வென்றார். இதுவரையில் நடைபெற்ற அதிவேக 100மீ பந்தயமாக இவ்வோட்டம் அமைய காட்லினும் காரணமானார். மூன்று வீரர்கள் 9.80 நொடிகளுக்கும் குறைவான நேரத்தில் 100 மீ தூரம் கடந்தது இப்பந்தயத்தின் சிறப்பாக அமைந்தது. 2014 ஜூலை 18-இல் மொனாக்கோவில் நடைபெற்ற  டைமண்ட் லீக் போட்டிகளின் 200 மீ பந்தயத்தை 19.68 நொடிகளில் கடந்து வென்றதன் மூலம் உலக முன்னிலை பெற்றார்.

## உசாத்துணை

பகுப்பு:1982 பிறப்புகள்
பகுப்பு:வாழும் மக்கள்
பகுப்பு:தட கள விளையாட்டு வீரர்கள்
பகுப்பு:அமெரிக்க விளையாட்டு வீரர்கள்
மதுரை மேற்கு ஊராட்சி ஒன்றியம்

**மதுரை மேற்கு ஊராட்சி ஒன்றியம்**, இந்தியாவின்  தமிழ்நாட்டின்  மதுரை மாவட்டத்தில் உள்ள பதின்மூன்று ஊராட்சி ஒன்றியங்களில் ஒன்றாகும்.

இவ்வூராட்சி ஒன்றியம் 25 ஊராட்சி மன்றங்களை கொண்டுள்ளது. மதுரை மேற்கு வட்டத்தில் உள்ள இவ்வூராட்சி  ஒன்றியத்தின்  வட்டார வளர்ச்சி அலுவலகம்  மதுரையில் இயங்குகிறது.

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின்படி,  இந்த ஊராட்சி ஒன்றியத்தின் மொத்த மக்கள் தொகை  85,771 ஆகும். அதில் ஆண்கள் 43,063;  பெண்கள் 42,708  உள்ளனர். பட்டியல் சமூக மக்களின் மக்கள் தொகை 23,777  ஆக உள்ளது. அதில் ஆண்கள் 11,807; பெண்கள் 11,970. பட்டியல் பழங்குடி மக்கள் தொகை 339 ஆகும். அதில் ஆண்கள் 182; பெண்கள் 157 ஆக உள்ளனர்.

## ஊராட்சி மன்றங்கள்
மதுரை மேற்கு ஊராட்சி ஒன்றியத்தில் உள்ள 25 ஊராட்சி மன்றங்களின் விவரம்;

#அதலை 
#அம்பலத்தாடி
#அரியூர்
#இரணியம்
#உசிலம்பட்டி
#கருவனூர்
#காவனூர்
#குலமங்குலம்
#கொடிமங்கலம்
#சத்திரப்பட்டி
#சமயநல்லூர்
#சிறுவாலை
#சின்னப்பட்டி 
#தேனூர்
#தோடனேரி
#பூதகுடி
#பெரியபட்டி
#பொதும்பு
#மஞ்சம்பட்டி
#மலைப்பட்டி
#வயலூர்
#வாகைகுளம்
#வீரபாண்டி
#வெளிச்சநத்தம்
#வைரவநத்தம்

## வெளி இணைப்புகள்
* மதுரை மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:மதுரை மாவட்ட ஊராட்சி ஒன்றியங்கள்
அலங்காநல்லூர் ஊராட்சி ஒன்றியம்

**அலங்காநல்லூர் ஊராட்சி ஒன்றியம்**, இந்தியாவின் தமிழ்நாட்டின் மதுரை மாவட்டத்தில் உள்ள பதிமூன்று  ஊராட்சி ஒன்றியங்களில் ஒன்றாகும்.

வாடிப்பட்டி வட்டத்தில் உள்ள  இவ்வூராட்சி ஒன்றியத்தில் முப்பத்தி ஏழு ஊராட்சிகள் உள்ளன. இவ்வூராட்சி ஒன்றியத்தின் வட்டார வளர்ச்சி அலுவலகம் அலங்காநல்லூரில் இயங்குகிறது.

## மக்கள் வகைப்பாடு
2011ஆம் ஆண்டு இந்திய மக்கள் தொகை கணக்கெடுப்பின்படி,  இந்த ஊராட்சி ஒன்றியத்தின் மொத்த மக்கள் தொகை  88,785 ஆகும். அதில் ஆண்கள் 44,649 பேரும், பெண்கள்  44,136 பேரும் உள்ளனர். பட்டியல் சமூக மக்களின் மக்கள் தொகை  19,462 ஆக உள்ளது. அதில் ஆண்கள் 9,768; பெண்களின் எண்ணிக்கை 9,694 ஆகும். பட்டியல் பழங்குடி மக்களின் மக்கள் தொகை  1,335ஆக உள்ளது. அதில் ஆண்களின் எண்ணிக்கை 694 ; பெண்களின் எண்ணிக்கை 641 ஆக உள்ளது.

## கிராம ஊராட்சிகள்
அலங்காநல்லூர் ஊராட்சி ஒன்றியத்தில் உள்ள 37 ஊராட்சி மன்றங்கள்;

# 66. மேட்டுபட்டி
# அ. கோவில்பட்டி
# அச்சம்பட்டி
# அய்யன்கோட்டை
# அய்யூர்
# அழகாபுரி
# ஆதனூர்
# இராஜாக்கள்பட்டி
# ஊர்சேரி
# எர்ரம்பட்டி
# கல்லணை
# கள்வேலிபட்டி
# கீழச்சின்னனம்பட்டி
# குட்டிமேய்க்கிபட்டி
# கொண்டையம்பட்டி
# கோடாங்கிபட்டி
# கோட்டைமேடு
# சத்திரவெள்ளாளபட்டி
# சின்னஇலந்தைக்குளம்
# சேந்தமங்கலம்
# டி. மேட்டுபட்டி
# தண்டலை
# தனிச்சியம்
# தெத்தூர்
# தேவசேரி
# பண்ணைகுடி
# பாரைப்பட்டி
# பி. மேட்டுபட்டி
# பெரியஇலந்தைகுளம்
# மணியஞ்சி
# மாணிக்கம்பட்டி
# முடுவார்பட்டி
# மேலச்சின்னனம்பட்டி
# வடுகப்பட்டி
# வலையபட்டி
# வாவிடமருதூர்
# வெள்ளையம்பட்டி

## வெளி இணைப்புகள்
* மதுரை மாவட்ட ஊராட்சி ஒன்றியங்களின் வரைபடம் 

## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்
அரசினர் கலைக் கல்லூரி, தருமபுரி

**அரசினர் கலைக்கல்லூரி, தருமபுரி**, இந்தியாவின் தமிழ்நாட்டில் தருமபுரி மாவட்டத்தில் செயற்பட்டுவரும் இருபாலருக்கான தமிழக அரசின் கலைக் கல்லூரியாகும். இக்கல்லூரி 1965ஆம் ஆண்டில் தொடங்கப்பட்டது. தேசிய மதிப்பீடு மற்றும் தரச்சான்று அவையின் அனுமதியுடன் சேலம் பெரியார் பல்கலைக்கழகத்திற்கு உட்பட்ட கல்லூரியாக இயங்கி வருகிறது. முனைவர் கண்ணன் (பொறுப்பு)தற்போது இக்கல்லூரியின் முதல்வராக உள்ளார்.

## வரலாறு

## அமைவிடம்
*அரசு கலைக்கல்லூரி, தருமபுரி தருமபுரி, தமிழ்நாடு, அஞ்சல் குறியீடு - 636705.
****தொலைபேசி**: 04342230008

## வழங்கும் படிப்புகள்
### இளநிலைப் படிப்புகள்
*ஆங்கிலம்
*வரலாறு
*கணிதம்
*வேதியியல்
*இயற்பியல்
*கணினி அறிவியல்
*தாவரவியல்
*விலங்கியல்
*ஆடை வடிவமைப்பியல்
*சமூகப்பணி
*காட்சிவழித் தொடர்பியல்
### முதுநிலைப் படிப்புகள்
*தமிழ்
*ஆங்கிலம்
*வரலாறு
*கணிதம்
*வேதியியல்
*இயற்பியல்
*கணினி அறிவியல்
*தாவரவியல்
*விலங்கியல்

## இதனையும் காண்க
* தமிழ்நாடு அரசு கலை மற்றும் அறிவியல் கல்லூரிகள் பட்டியல்
* தருமபுரி மாவட்டத்திலுள்ள கல்வி நிலையங்கள்

## மேற்கோள்கள்

## வெளியிணைப்புகள்

பகுப்பு:தருமபுரி மாவட்டத்திலுள்ள அரசினர் கலைக் கல்லூரிகள்
திருப்பரங்குன்றம் ஊராட்சி ஒன்றியம்

**திருப்பரங்குன்றம் ஊராட்சி ஒன்றியம்** (*THIRUPARANKUNDRAM PANCHAYAT UNION*), இந்தியாவின்  தமிழ்நாட்டின் மதுரை மாவட்டத்தில் உள்ள பதின்மூன்று ஊராட்சி ஒன்றியங்களில் ஒன்றாகும். 

திருப்பரங்குன்றம் வட்டத்தில் உள்ள இவ்வூராட்சி ஒன்றியத்தில் 33 ஊராட்சி மன்றங்களை கொண்டுள்ளது. இவ்வூராட்சி  ஒன்றியத்தின்  வட்டார வளர்ச்சி அலுவலகம் திருநகரில்  இயங்குகிறது.

## மக்கள் வகைப்பாடு
2011ஆம் ஆண்டு இந்திய மக்கள் தொகை கணக்கெடுப்பின் படி,  இவ் ஊராட்சி ஒன்றியத்தின் மொத்த மக்கள் தொகை 1,69,335  பேர் ஆவர். அதில் ஆண்கள் 85,548 பேர்;  பெண்கள்  83,787 பேர்  உள்ளடங்குவர். பட்டியல் சாதி மக்களின் மக்கள் தொகை  25,632 பேர் ஆவர். அதில் ஆண்கள் 12,805 பேர்; பெண்கள்  12,827 பேர் ஆக உள்ளனர். பட்டியல் பழங்குடி மக்களின் தொகை 1,447 பேர் ஆக உள்ளனர். அதில் ஆண்கள் 732 பேர் ; பெண்கள்  715 பேர் ஆக உள்ளனர்.

## ஊராட்சி மன்றங்கள்
திருப்பரங்குன்றம் ஊராட்சி  ஒன்றியத்தின்  33 ஊராட்சி மன்றங்களின் விவரம்:

# எலியார்பத்தி
# ஒத்தை ஆலங்குளம்
# கீழக்குயில்குடி
# கீழமாத்தூர்
# குசவன்குண்டு
# கொடிமங்கலம்
# கொம்பாடி
# சக்கிலிபட்டி
# சாமநத்தம்
# சிலைமான்
# சூரக்குளம்
# சோளங்குருணி
# தனக்கன்குளம்
# தோப்பூர்
# நல்லூர்
# நிலையூர் 1 பிட்
# நிலையூர் 2 பிட்
# நெடுமதுரை
# பனையூர்
# பாரபத்தி
# புதுக்குளம் 1 பிட்
# புளியங்குளம்
# பெரிய ஆலங்குளம்
# பெருங்குடி
# மேலக்குயில்குடி
# மேலமாத்தூர்
# வடபழஞ்சி
# வடிவேல்கரை
# வலையங்குளம்
# வலையபட்டி
# விராதனூர்
# விளாச்சேரி
# வேடர்புளியங்குளம்

## வெளி இணைப்புகள்
* மதுரை மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:மதுரை மாவட்ட ஊராட்சி ஒன்றியங்கள்
மேலூர் ஊராட்சி ஒன்றியம்

**மேலூர் ஊராட்சி ஒன்றியம்** (Melur Panchayat Union) , இந்தியாவின்  தமிழ்நாட்டின் மதுரை மாவட்டத்தில் உள்ள பதின்மூன்று ஊராட்சி ஒன்றியங்களில் ஒன்றாகும். 

இவ்வூராட்சி ஒன்றியத்தில் முப்பத்தி ஆறு ஊராட்சி மன்றங்களை கொண்டுள்ளது.மேலூர் வட்டத்தில் உள்ள இவ்வூராட்சி  ஒன்றியத்தின் வட்டார வளர்ச்சி அலுவலகம் மேலூரில் இயங்குகிறது.

## மக்கள் வகைப்பாடு
2011 ஆம் ஆண்டு இந்திய மக்கள் தொகை கணக்கெடுப்பின்படி,  இவ்வூராட்சி ஒன்றியத்தின் மொத்த மக்கள் தொகை 1,28,717 ஆகும். அதில் ஆண்கள்  64,787, பெண்கள் 63,930 ஆக உள்ளனர். பட்டியல் சமூக மக்களின் தொகை 24,477 ஆக உள்ளது. அதில் ஆண்கள்  12,431, பெண்கள்  12,046 ஆக உள்ளனர். பட்டியல் பழங்குடி மக்களின் தொகை 207 ஆக உள்ளது. அதில் ஆண்கள் 95, பெண்கள் 112 ஆக உள்ளனர்.

## ஊராட்சி மன்றங்கள்
மேலூர் ஊராட்சி ஒன்றியத்தில் உள்ள 36  ஊராட்சி மன்றங்களின் விவரம்:
# அம்பலகாரன்பட்டி
# அரசப்பன்பட்டி
# அரிட்டாபட்டி
# ஆட்டுக்குளம்
# ஆமூர்
# இ. மலம்பட்டி
# உறங்கான்பட்டி
# ஏ. வலையப்பட்டி
# கல்லம்பட்டி
# கிடாரிபட்டி
# கீரனூர்
# கீழவளவு
# கீழையூர்
# குறிச்சிபட்டி
# கொங்கம்பட்டி
# கொட்டகுடி
# கோட்டநத்தம்பட்டி
# சருகுவலையப்பட்டி
# சாத்தமங்கலம்
# சூரக்குண்டு
# செம்மினிபட்டி
# டி. வெள்ளாளபட்டி
# தனியாமங்கலம்
# திருவாதவூர்
# தெற்குதெரு
# நரசிங்கம்பட்டி
# நாவினிபட்டி
# பதினெட்டாங்குடி
# பனங்காடி
# புதுசுக்காம்பட்டி
# புலிப்பட்டி
# பூஞ்சுத்தி
# வண்ணாம்பாறைபட்டி
# வெள்ளரிபட்டி
# வெள்ளலூர்
# வேப்படப்பு

## வெளி இணைப்புகள்
* மதுரை மாவட்ட ஊராட்சி ஒன்றியங்களின் வரைபடம் 
## இதனையும் காண்க
* அரிட்டாபட்டி பல்லுயிர் சூழலியல் பாரம்பரியத் தளம்
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:மதுரை மாவட்ட ஊராட்சி ஒன்றியங்கள்
மின் மாவட்டம்

இந்திய அரசால் செயல்படுத்தப்படும் பல தேசிய  மின் அளுமைத் திட்டதின் கீழ் வரும் 31  பணி செயல்வகை திட்டத்தில்   இதுவும் ஒன்று.

பணி செயல்வகை திட்டம் மூன்று வகையாக உள்ளது :
* மத்திய பணி செயல்வகை திட்டம்(11).
* மாநில பணி செயல்வகை திட்டம்(13).
* ஒருங்கிணைகப்பட்ட பணி செயல்வகை திட்டம்(7).

மின் மாவட்டம் (e-District) 13 மாநில பணி செயல் வகை திட்டத்தில் ஒன்று ஆகும். 
இத்திட்டத்தின் நோக்கம் என்ன வென்றால், பொது மக்கள் மிக அதிக அளவில் பயன்தரும் அரசு சேவைகளை, பொது மக்களுக்கு இணைய சேவையாக வழங்குவது ஆகும். இத்திட்டத்தின் மூலம் பொதுமக்கள்  ஒரு சேவைக்காக, ஒரு துறையை நோக்கிப் பல முறை செல்வது குறையும். தங்கள் வீட்டில் இருக்கும் கணிப்பொறி,  மற்றும் இணைய சேவையைப் பயன்படுத்தி, வீட்டில் இருந்தே, அச்சேவையினை மின் விண்ணப்பம் மூலம் பெறலாம். தாணிப்பாறை மற்றும் இணையானவை இல்லாதோர், தங்கள் கிராமத்திலோ   தங்கள் வீட்டின் அருகிலோ, இருக்கும் பொது சேவை மையத்தில், அரசு நிர்ணயம் செய்த கட்டணத்தில், அச்சேவையினைப் பெறவும் வாய்ப்பு அளிக்கப்படுகிறது.

## மாவட்ட மின் ஆளுமை சங்கம்
மின் மாவட்டத்தின் செயல்பாடுகளை கண்காணிக்க,  இந்திய முழுவதும் சுமார் 672 மாவட்டட மின் ஆளுமை சங்கங்கள் உருவாக்க பட்டுள்ளன. இச்சங்கத்தின் தலைவராக மாவட்ட ஆட்சியர் செயல்படுவார். மாவட்டத்திற்கு ஒருவர் வீதம், மின் மாவட்ட மேளாளர்கள் பணி அமர்த்தப்பட்டு உள்ளனர்

## மேற்கோள்கள்

பகுப்பு:இணைய_அரசு
பகுப்பு:மின்_ஆளுமைத்_திட்டங்கள்
கொட்டாம்பட்டி ஊராட்சி ஒன்றியம்

**கொட்டாம்பட்டி ஊராட்சி ஒன்றியம்** (KOTTAMPATTI PANCHAYAT UNION) , இந்தியாவின் தமிழ்நாட்டின் மதுரை மாவட்டத்தில் உள்ள பதின்மூன்று ஊராட்சி ஒன்றியங்களில் ஒன்றாகும். 

இந்த ஊராட்சி ஒன்றியத்தில் 27  ஊராட்சி மன்றங்களை கொண்டுள்ளது. மேலூர் வட்டத்தில் உள்ள இவ்வூராட்சி  ஒன்றியத்தின்  வட்டார வளர்ச்சி அலுவலகம்  கொட்டாம்பட்டியில்   இயங்குகிறது.

கொட்டாம்பட்டி ஊராட்சி ஒன்றியத்தின் பெருந்தலைவராக வளர்மதி என்பவரும், துணைப் பெருந்தலைவராக கௌசல்யா குலோத்துங்கன் என்பவரும் செயல்பட்டு வருகின்றனர்.

## மக்கள் வகைப்பாடு
2011ஆம் ஆண்டு இந்திய மக்கள் தொகை கணக்கெடுப்பின் படி,  இவ்வூராட்சி ஒன்றியத்தின் மொத்த மக்கள் தொகை     1,14,339 ஆகும். அதில் ஆண்கள்  57,342; பெண்கள் 56,997 உள்ளனர். சமூக ரீதியாக முத்தரையர் சமூகத்தினரே பெரும்பான்மையாக கிட்டத்தட்ட 85% க்கும் மேல் வசிக்கின்றனர்.

பட்டியல் சமூக மக்களின் தொகை 17,058 ஆக உள்ளது. அதில் ஆண்கள்  8,632; பெண்கள் 8,426 ஆக உள்ளனர். பட்டியல் பழங்குடி மக்களின் தொகை  6 ஆக உள்ளது. அதில் ஆண்கள் 2; பெண்கள் 4   ஆக உள்ளனர்.
 
## ஊராட்சி மன்றங்கள்
கொட்டாம்பட்டி ஊராட்சி ஒன்றியத்தில் உள்ள  27 ஊராட்சி மன்றங்களின் விவரம்;

# 18. சுக்காம்பட்டி
# அட்டப்பட்டி
# அய்யாபட்டி
# எட்டிமங்கலம்
# கச்சிராயன்பட்டி
# கம்பூர்
# கருங்காலகுடி
# குன்னாரம்பட்டி
# கேசம்பட்டி
# கொடுக்கம்பட்டி
# கொட்டாம்பட்டி
# சூரப்பட்டி
# சென்னகரம்பட்டி
# சேக்கிபட்டி
# சொக்கம்பட்டி
# சொக்கலிங்கபுரம்
# தும்பைப்பட்டி
# தொந்திலிங்கபுரம்
# பட்டூர்
# பள்ளபட்டி
# பாண்டாங்குடி
# பூதமங்கலம்
# பொட்டப்பட்டி
# மணப்பச்சேரி
# மேலவளவு
# வஞ்சிநகரம்
# வலைச்சேரிபட்டி

## வெளி இணைப்புகள்
* மதுரை மாவட்ட ஊராட்சி ஒன்றியங்களின் வரைபடம் 
## இதனையும் காண்க
* தமிழக ஊராட்சி ஒன்றியங்களின் பட்டியல்
* தமிழ்நாடு ஊரக வளர்ச்சி மற்றும் ஊராட்சித் துறை
* பஞ்சாயத்து ராஜ்
* தமிழ்நாடு உள்ளாட்சி அமைப்புகள்
* தமிழ்நாடு உள்ளாட்சி மன்றங்கள்

## மேற்கோள்கள்


பகுப்பு:மதுரை மாவட்ட ஊராட்சி ஒன்றியங்கள்
இலித்தியம் சிட்ரேட்டு

**இலித்தியம் சிட்ரேட்டு** *(Lithium citrate)* என்பது Li3C6H5O7 என்ற மூலக்கூற்று வாய்ப்பாடு கொண்ட ஒரு வேதிச் சேர்மம் ஆகும். இலித்தியம் மற்றும் சிட்ரேட்டு அயனிகள் சேர்ந்து உருவாகும் இச்சேர்மம் உளவியல் மருத்துவத்தில் பித்துநிலை, இருமுனையப் பிறழ்வு முதலான நோய்களுக்கான சிகிச்சையில் மனநிலை நிலைப்படுத்தியாக பயன்படுகிறது. இவ்வுப்பில் உள்ள பகுதிப்பொருள்களில், இலித்தியம் விரிவான மருந்தியல் பண்புகளுடன் செயல்திறன் மிக்க பகுதியாக உள்ளது.

இலித்திய நீரில் சிட்ரேட்டு உள்ளிட்ட பல இலித்தியம் உப்புகள் கலந்துள்ளன. மருந்தகங்களில் கிடைக்கும் பழைய இலித்திய கோக்  மென்பானத்தில் கொக்கக் கோலா திரவமும் இலித்திய நீரும் கலந்துள்ளது. 7அப் மென்பானம் முதலில் இலித்தியமேற்றிய எலுமிச்சை சுண்ணாம்பு சோடா என்றே பெயரிடப்பட்டது. 1929 இல் இப்பானம் உருவாக்கப்பட்டபோது இதில் இலித்தியம் சிட்ரேட்டு கலந்து இருந்தது. மீத்தங்கல் பிரச்சினை சிகிச்சைக்கு இப்பானமே காப்புரிமை பெற்ற மருந்தாக ஒரு காலத்தில் விற்கப்பட்டது. 1948 ஆம் ஆண்டில் 7 அப் பானத்தில் இருந்து இலித்தியம் சிட்ரேட்டு நீக்கப்பட்டது.
 
## மேற்கோள்கள்

பகுப்பு:இலித்தியம் உப்புகள்
பகுப்பு:சிட்ரேட்டுகள்
கொல்கா-கர்மடோன் பாறை-பனி சரிவு

**கொல்கா-கர்மடோன் பாறை-பனி சரிவு** *(Kolka-Karmadon rock-ice slide)* வடக்கு ஒசேத்தியாவில் உள்ள கழ்பேக் மலைமுகட்டின் வடக்கு சாய்வில் நிகழ்தது, உருசியாவின் கொல்கா பகுதியில் 2002செப்டம்பர் 20 ஆம் திகதி பனியாறு பொறிவைத் தொடர்ந்து அது கடல் மட்டத்திலிருந்து சுமார் 1,780 மீட்டர் (15,680 அடி) உயரத்தில் உள்ள டழிமரை-கஹொக்ஹ (Dzhimarai-Khokh) பகுதியின் வடக்கு மற்றும் வடகிழகு சுவரிலும் சரிய தொடங்கியது. மேலும் தீவிரமாக கேனல்டன் (Genaldon) மற்றும் கர்மடோன் ( Karmadon) பள்ளத்தாக்கையும் பாதித்தது. இந்த பேரிடரில், பனிச்சரிவு மற்றும் சேற்றுப் பெருக்கத்தால் 125 பேர் கொல்லப்பட்டனர். (இவ்விபத்தில் உருசிய நடிகர் "செர்ஜி போட்ரோவ் ஜெஆர்" (Sergei Bodrov Jr) உட்பட படக்குழுவினர் 27 பேரும் அடங்குவர்) என்பது குறிபிடத்தக்க மூலத்தகவல்.

கொல்கா பனியாறு, உத்தேசமாக 150 மீட்டர் (490 அடி) அகலமுள்ள தடித்த ஒரு மலைமுகட்டின் துண்டின்மீது சுமார் 32 கிலோமீட்டர் (20 மைல்) பயணப்பட்டு, கிழேயுள்ள கர்மடோன்(Karmadon) ஜார்ஜ் மற்றும் கோபான் (Koban) பள்ளத்தாக்கில் மணிக்கு 100-க்கும் (100 km/h (62 mph). கூடுதலான விசையில், 10-லிருந்து 100 மீட்டர் (33-328 அடி) கன அளவிலும் 200 மீட்டர் (660 அடி) பரந்த அளவிலும் மண் மற்றும் கழிவுகளை பொறிவுகளில் அடித்துவரப்பட்ட, வெள்ளநீர் பள்ளத்தாக்கிலிருந்த நிஜ்னி கர்மடோன் (Nijni Karmadon) என்ற கிராமத்தில் அடைப்பட்டு தங்கியது, இறுதியில்  பேராறக மாற்றம் பெற்றதால் அக்கிராம பகுதியில் எச்சரிக்கை விடப்பட்டு கண்காணிப்பிற்கு உட்படுத்தபட்டது. 2002, செப்டம்பர் 25 ஆம் திகதி கோர்ணய சனிப (Gornaya Saniba) எனும் கிராமம் அருகில் வெள்ளநீரை குரைக்க பனிச்சரிவை வெடிவைத்துத் தகர்க்க திட்டமிடப்பட்டது, அதற்கான பணிகள் துவங்கி முதல் சுற்று தோல்வியில் முடிந்ததாக மூலதாரத்தில்காணப்படுகிறது.
     

## சான்றுகள்

பகுப்பு:2002 நிகழ்வுகள்
பகுப்பு:நிலச்சரிவுகள்
மகாத்மா காந்தி பேருந்து நிலையம் , ஐதராபாத்

**மகாத்மா காந்தி பேருந்து நிலையம்** (*Mahatma Gandhi Bus Station*) முன்னதாக இம்லிபன் என்று அழைக்கப்பட்டது. இம்லிபன் என்றால் புளியமரக் காடு என்று பொருளாகும். மேலும், இம்லிபன் என்பது இந்தியாவின் ஐதராபாத்து நகரின் தெற்குப் பகுதியில் உள்ள ஒரு பேருந்து நிலையமாகும். இப்பேருந்து நிலையம் முசி ஆற்றின் மேலுள்ள இம்லிபன் தீவில் அமைந்துள்ளது. தெலுங்கானா மாநிலச் சாலைப் போக்குவரத்துக் கழகம் இப்பேருந்து நிலையத்தை நிர்வகிக்கிறது. ஒரேயொரு பாதை  வழியாகத்தான் அணுக முடியுமென்றாலும், இரண்டு பிரதான மற்றும் இரண்டு சிறிய சாலைப் பாலங்களைக்  கடந்தால் இப்பேருந்து நிலையத்தை அடையலாம். இந்தியாவில் உள்ள பேருந்து நிலையங்களில் பரப்பளவில் மூன்றாவது பெரிய பேருந்து நிலையம் இதுவாகும். தில்லி மற்றும் சென்னைக்கு அடுத்து 30 ஏக்கர் பரப்பளவில் இது பரந்து விரிந்து காணப்படுகிறது.

## வரலாறு

ஐதராபாத் நிசாம் ஆட்சிக் காலத்தில் இப்பேருந்து நிலையம் முசி ஆற்றங்கரையில் கட்டப்பட்டது. குவிமாட வடிவில் கட்டப்பட்ட இப்பேருந்து நிலையத்திற்கு இம்லிபன் என்று பெயர் சூட்டப்பட்டது. சிறிது காலத்திற்குப் பின்னர் முசி ஆற்றுப்படுகை நிரப்பப்பட்டு நவீன் வசதிகள் இந்நிலையத்தில் ஏற்படுத்தப்பட்டது.

## சேவைகள்

மகாத்மா காந்தி பேருந்து நிலையம் தெலங்காணா மாநிலத்திற்கு பெரும் சேவை புரிகிறது. இதைத் தவிர அடுத்துள்ள மாநிலங்களான ஆந்திரப் பிரதேசம், சத்தீசுகர், கருநாடகம், மத்தியப் பிரதேசம், மகாராட்டிரம் மற்றும் தமிழ்நாடு பகுதிகளுக்கும் இப்போக்குவரத்துக் கழகம் தன் சேவையை நீட்டித்துள்ளது. அடுத்த மாநிலங்களுக்குச் செல்லும் பேருந்துகள் தினமும் இந்நிலையத்தையே வந்தடைகின்றன. 

## உள்கட்டமைப்பு வசதிகள்

சுமார் 30 ஏக்கர் பரப்பளவில் (120,000 மீ2)  மகாத்மா காந்தி பேருந்து நிலையம் கட்டப்பட்டுள்ளது. 13 கோடி ரூபாய் மதிப்பில் இங்கு கட்டப்பட்டுள்ள கட்டிடத்தின் பரப்பளவு 8 ஏக்கர் ஆகும். பேருந்துகள் வந்து நிற்கவும் போகவும் 74 நடைமேடைகள் அமைக்கப்பட்டுள்ளன. 7380 சதுரமீட்டர் பரப்பளவுள்ள பயனியர் காத்திருக்கும் அறை, 3455 சதுரமீட்டர் பரப்பளவுள்ள வர்த்தக வளாகம், 5000 சதுரமீட்டர் பரப்பளவுள்ள தனியார் வாகன நிறுத்துமிடம் என பல்வேறு வசதிகளுடன் இப்பேருந்து நிலையம் உள்ளது. ஐதராபாத்தில், தெலங்காணா மாநிலச் சாலைப் போக்குவரத்துக் கழகம் பேருந்து நிலைய முனையங்கள் பலவற்றை நிர்வகிக்கிறது. தொலைதூரப் பேருந்துகளுக்காக பராமரிக்கப்படும் இரண்டு நிலையங்களில் இதுவும் ஒன்றாகும்.  

## மேற்கோள்கள்

பகுப்பு:தெலங்காணா போக்குவரத்து
நோவ்கோரத் மாகாணம்

**நோவ்கோரத் மாகாணம்** (*Novgorod Oblast*, , **நோவ்கோரத்ஸ்கயா ஓப்லஸ்த்**) என்பது உருசியாவின் நடுவண் அலகும், ஒரு உருசிய மாகாணமும் ஆகும். இதன் நிர்வாக மையம் விலீக்கி நோவ்கோரத் நகரம். 2010 மக்கள் கணக்கெடுப்பின்படி, இதன் மக்கள் தொகை 634,111 ஆகும்.

## புவியியல்
நோவ்கோரத் ஒப்லாஸ்துவின் எல்லைகளாக வடக்கு மற்றும் வடமேற்கில் லெனின்கிராடு ஓப்லசுது, கிழக்கில் வோலோக்தா  ஒப்லாசுது, தெற்கு மற்றும் தென்கிழக்கில் துவர்ஸ்கயா ஒப்லாசுது, தென்மேற்கில் பிஸ்கோவ் ஒப்லாசுது ஆகியவை உள்ளன.
மாநிலத்தின் மேற்கு பகுதியைச் சுற்றி தாழ்நில ஏரி சூழ்ந்தும், கிழக்கு பகுதி மேட்டுப்பாங்கானதாக உள்ளது. பிராந்தியத்தின் மிக உயர்ந்த இடம் ரைசூகா வால்டாய் மலை  (296 மீட்டர் (971 அடி)) ஆகும். ஒப்ளாசுதுவின் மையத்தில் உள்ள லமின் ஏரி  மத்திய உருசியாவில் மிகப் பெரிய ஏரிகளில் ஒன்றாகும்.

## பொருளாதாரம்
### தொழில்
2014 ஆண்டைய  மொத்த உள்நாட்டு உற்பத்தியில் சுமார் 40% தொழில்துறை பூர்த்திசெய்தது. இந்த ஒப்ளாசுதுவின் முக்கிய தொழில்துறை நிறுவனங்களான நான்கு இரசாயன ஆலைகள், வெலிகை  நாவ்கராட்டில் அமைந்துள்ளது. மேலும் நிசினி நோவகோர்ட்டில் உள்ள உரம், உலோக ஆலை சிறப்பானது.

### வேளாண்மை
இந்த ஒப்ளாசுதுவின் வேளாண் சார்ந்த தொழிலாக இறைச்சி மற்றும் பால் உற்பத்திக்கான கால்நடை வளர்ப்பு உள்ளது. 2011 இல்  90%  பண்ணைகளில் கால்நடைவளர்ப்பு பிரதானமாக இருந்ததது மேலும் இதில்  79% பண்ணைகளில் இறைச்சி, பால், முட்டை உற்பத்தியில் ஈடுபட்டன. பெரிய பண்ணைகள் பல பன்றி வளர்ப்பு, கோழி வளர்ப்பு, தேனீ வளர்ப்பு ஆகியவற்றிலும், பயிர் வளர்ப்பு, உருளைக்கிழங்கு உற்பத்தி ஆகியவற்றில் ஈடுபடுகின்றன.

## மக்கள் வகைப்பாடு
ஒப்லாசுதுவின் மக்கள் தொகை: 634,111 (2010 கணக்கெடுப்பு ), 2002 ஆண்டைய மக்கள் தொகையான 694.355ஐ விட குறைவு..
இந்த ஒப்லாசுதுவின் மக்கள் அடர்த்தி என்பது ஐரோப்பிய உருசியாவின் குறைந்த மக்கள் தொகை கொண்ட பகுதியாகும். காரணம் யாதெனில்  இரண்டாம் உலகப் போரின்போது இப்பகுதி மிகக்கடுமையாக பாதிக்கப்பட்டதாகும்.  மக்கள் தொகையில் 70.6% பேர் நகர்ப்புறத்தில் வசிக்கின்றனர்.
இனக் குழுக்கள்:  ஒப்லாஸ்து 2010 கணக்கெடுப்பின்படி மக்கள் தொகையில் 560.280பேர் உருசுயர்கள் (95.1%), 7.025 உக்ரைனியர்கள் (1.2%), 3,438 பெலாரஷ்யர்கள் (0.6%), 3.598 ரோமா மக்கள் (0.6%), இதர இனத்தவர்கள் 15.054 பேர் [7] மக்கள் தொகையில் 44.716 பேர் மற்ற இனங்களைச் சேர்ந்தவர்களாகவோ அல்லது கேள்விக்கு பதில் அளிக்காதவர்களாகவோ உள்ளனர்.
***2012 முக்கிய புள்ளிவிவரங்கள்**
*பிறப்பு: 7 480 (1000 ஒன்றுக்கு 11.9)
*இறப்பு: 11 226 (1000 ஒன்றுக்கு 17.9) 
***மொத்த கருத்தரிப்பு விகிதம் **
2009 - 1.54 | 2010 - 1.55 | 2011 - 1.56 | 2012 - 1.70 | 2013 - 1.70 | 2014 - 1.71 (இ)

## சமயம்
2012 ஆண்டின் உத்தியோகபூர்வ கணக்கெடுப்பு படி, இந்த ஒப்லாஸ்து மக்கள் தொகையில்  46,8% பேர்  உருசிய மரபுவழித் திருச்சபை கிருத்தவர்கள், 4% பேர் திருச்சபை இணைப்பில்லாத பொதுவான கிருத்துவர்கள் ,  1% முஸ்லிம்கள்,. மக்கள் தொகையில் 34% ஆன்மீக மத நாட்டம் அற்றவர்கள். 10% நாத்திகர், 3.9% மற்ற மதங்களைசேர்ந்தவர்களாகவோ அல்லது கேள்விக்கு பதில் அளிக்காதவர்களாகவோ உள்ளனர்.

## மேற்கோள்கள்

பகுப்பு:உருசியாவின் மாகாணங்கள்
தென்பசார்

**தென்பசார்** (**டென்பசார்**, *Denpasar*, இந்தோனேசியம்: *Kota Denpasar*) என்பது இந்தோனேசியாவில் அமைந்துள்ள ஒரு நகரமாகும். இது பாலியின் தலைநகரமும் ஆகும். இது பாலி தீவில் அமைந்துள்ளது. தென்பசார் பாலியின் முக்கிய நுழைவாயிலாகும்.

## மேற்கோள்கள்

## வெளி இணைப்புகள்

பகுப்பு:இந்தோனேசிய நகரங்கள்
பகுப்பு:பாலி
பகுப்பு:பாலி நகரங்கள்‎
பகுப்பு:இந்தோனேசியாவின் மாநிலத் தலைநகரங்கள்
சங்க இலக்கியம் (பாட்டும் தொகையும்)

**சங்க இலக்கியம் (பாட்டும் தொகையும்)** என்னும் நூல் சு. வையாபுரிப்பிள்ளை தொகுத்த நூல்களில் ஒன்று.  இந்தப் பதிப்பில் பாடலாசிரியரின் பாடல்கள் வெவ்வேறு நூல்களில் காணப்படினும் அனைத்தும் ஒருங்கிணைத்துத் தொகுக்கப்பட்டுள்ளன. சில புலவர்களின் பெயர்கள் வெவ்வேறு வடிவங்களில் காணப்படுகின்றன. இவற்றை அறிஞர் கழகம் ஆய்ந்து கண்டு ஒருவரே என்று முடிவு செய்துள்ளது.  புலவர் பெயர்கள் அகர வரிசையில் அடுக்கப்பட்டுள்ளன. 
## பாடல்கள்
*ஆசிரியர் பெயர் காணாப் பாடல்கள் 132 2250-2381
*பாடிய புலவர்கள் 473
*இவர்கள் பாடிய பாடல்கள் 2279

## பதிப்பில் காணப்படும் தலைப்புகள்
*உரிமையுரை – ஆசிரியப்பா வடிவில்
*எட்டுத்தொகை, பத்துப்பாட்டு நூல்களில் அடங்கியுள்ள நூல்களை தொகுத்துக் கூறும் நினைவு வெண்பாக்கள்
*நன்றியுரை – க. அ. செல்லப்பன்
*முகவுரை – மு. சண்முகம்
*முதற்பதிப்பின் முகவுரை – மு. பாலசுப்பிரமணியன்
*கடவுள் வாழ்த்து 
*நூல்  
*ஆசிரியர் பெயர் காணப்படுவன 
*ஆசிரியர் பெயர் காணாதன 
*பிரதிகளில் அகப்படாத பாட்டுகளின் எண்கள் 
*சங்க இலக்கியங்களின் வரலாறு முதலியன 
*சங்க இலக்கியங்களின் பதிப்பு விவரம் 
*சிறப்புப் பெயர் அகராதி 
*புலவர்களும் பாடற்றொகையும் 
*பாட்டெண்களின் ஒப்புநோக்க அட்டவணை 
*புலர்களின் பெயர் வகை 
*புலவர்களும் அவர்களாற் பாடப்பட்டோரும் 
*அரசர் முதலானோரும் அவர்களைப் பாடினோரும் 
*புலவர்கள் அகராதி 
*பாட்டு முதற்குறிப்பு அகராதி 
*பிரதிகளின் அட்டவணை 

## அடிக்குறிப்பு

பகுப்பு:20 ஆம் நூற்றாண்டுத் தமிழ் நூல்கள்
மெனப்தா கல்வெட்டு

**மெனப்தா கல்வெட்டு** (*Merneptah Stele*), ,  புது எகிப்து இராச்சியத்தை கிமு 1213 முதல் கிமு 1203 வரை 10 ஆண்டுகள் ஆண்ட பத்தொன்பதாம் வம்சத்தின் நான்காம் பார்வோன் மெர்நெப்தாவால் நிறுவப்பட்ட வெற்றிக்கான சின்னத்தின் கல்வெட்டாகும். மெனப்தா அரசனின் கல்வெட்டு 1896 இல் மேற்கொள்ளப்பட்ட அகழ்வாராய்ச்சியின்போது எகிப்தின் தீபையில் கண்டுபிடிக்கப்பட்டு, தற்போது கெய்ரோவிலுள்ள எகிப்து அருங்காட்சியகத்தில் வைக்கப்பட்டுள்ளது.

மேலும் இது வரலாற்று முக்கியத்துவம் பெறுவதற்கு இதில் காணப்படுகின்ற இசுரவேல் பற்றிய சிறு குறிப்பே காரணமாகும். இதுவே இசுரவேல் எனும் மக்கள் கானானில் வாழ்ந்ததை உறுதிப்படுத்தும் மிக முந்தய ஆதாரமாக விளங்குகின்றது. வேதாகமத்தின் கால எல்லையை வரையறுப்பதற்கும் இது முக்கியமாகின்றது.

## மெனப்தா கல்வெட்டின் உள்ளடக்கம்
இக்கல்வெட்டானது கி.மு 1206-1203 இல் மெர்நெப்தா எனகிற எகிப்திய பார்வோன் மன்னனின் பிலிஸ்தியர்கள் மற்றும் கானான் தேசத்திற்கு எதிராக பெற்ற வெற்றிகளை வரிசைப்படுத்துகின்றது, இவற்றுள் இஸ்ரயேல் எனும் நாடும் குறிப்பிடப்பட்டுள்ளது. எனவே மேசேயால் எகிப்திலிருந்து  கூட்டி வரப்பட்ட மக்கள் கானான் தேசத்தில் கிமு 1200 ஆண்டளவில் படை பலமுள்ள அரசாக காணப்பட்டிருக்கின்றது என்பதற்கு இது சான்றாக விளங்குகின்றது.

### வரி 27

இசுரேல் என்பதைக் குறிக்கும் வரி:

## படக்காட்சிகள்

File:Merneptah Stele 2022 02.jpg| மெர்நெப்தாவின் கருங்கல் கல்வெட்டின் முன்பக்கம்
File:Merneptah Stele 2022 (reverse side 02).jpg|கல்வெட்டின் பின்பக்கம் 
File:Merneptah Stele 2022 (reverse side, top).jpg|கல்வெட்டின் பின்பக்கத்தின் மேல்புறக்காட்சி 
File:Merneptah Stele 2022 09.jpg|கல்வெட்டின் முன்பக்கத்தின் காட்சி
File:By ovedc - Egyptian Museum (Cairo) - 174.jpg|கல்வெட்டில் யேசியர் (இஸ்ரேயலர்கள்) எனக்குறித்த காட்சி
File:Closeup of the Merenptah Stele, mentioning ysrỉꜣr ("Israel").jpg|கல்வெட்டின் 27 வரியில் இஸ்ரேயலர்கள் எனக்குறித்த காட்சி C

## இவற்றையும் பார்க்க
* பண்டைய எகிப்தின் தொல்பொருட்கள்
* மெர்நெப்தா

## குறிப்புகள்

## மேற்கோள்கள்

## வெளி இணைப்புகள்

* 
* 

பகுப்பு:கல்வெட்டுகள்
பகுப்பு:இசுரேல் வரலாறு
பகுப்பு:எகிப்தின் வரலாறு
பகுப்பு:எகிப்தின் தொல்பொருட்கள்
பக்கூ விலங்குக் காட்சிச்சாலை

**பக்கூ விலங்குக் காட்சிச்சாலை** (*Baku Zoo*, ) என்பது பக்கூவில் அமைந்துள்ள அரச விலங்கியல் பூங்கா ஆகும். 1928 இல் திறக்கப்பட்ட இது அசர்பைஜான் நாட்டின் மிகப் பழைய விலங்குக் காட்சிச்சாலை ஆகும். இது அசர்பைஜான் கலாச்சார, உல்லாசத்துறை அமைச்சுக்கும் பக்கூ நகரின் மாநகராட்சிக்கும் சொந்தமானதாகும். அவ் விலங்குக் காட்சிச்சாலை  பரப்பைக் கொண்டுள்ளது.

## தோற்றம்
1928 ஆம் ஆண்டு, இச்சாலைத் தொடங்கப்பட்டது. இரசிய மார்க்கசிய ஆதரவாளரான *அனடோலி லூனாசார்சுகி* (உருசிய மொழி: Анато́лий Лунача́рский) பெயரை முன்பு பெற்றிருந்தது. தற்போது, நிசாமி (பாரசீக மொழி:ظامی گنجوی) பெயருடன் விளங்குகிறது. இளஞ்சிவப்பு பூநாரையின் உருவமானது, இக்காட்சிசாலையின் இலச்சினையாக 1990களில் முதன்முதலாக வந்தது. இங்குள்ள குடிமக்கள், ஒரு காயமடைந்த, இறக்கும் தருவாயில் இருந்த, ஒரு பூநாரையைக் கொண்டுவந்தனர். இச்சாலையின் பணியாளர்கள், அப்பொழுது புகழ்பெற்ற தலைமை கால்நடை மருத்துவரான *சின்கிசு சுல்டானாவிடம்* ( Chingiz Sultanov) கவனிக்கும் படி, அந்நாரையை ஒப்படைத்தனர். அதனால் தற்போது. 28 பூநாரைகள் இச்சாலையில் உள்ளன.

## மேற்கோள்கள்

## வெளி இணைப்பு
*

பகுப்பு:அசர்பைஜான்
பகுப்பு:வனவிலங்குகள் காப்பகங்கள்
சும்பா தீவுகள்

**சும்பா தீவுகள்** (Sumba Islands) என்ற இந்த தீவுகள் இந்தோனேசியாவின் ஒரு பகுதியாகும்.  இதன் பரப்பளவு 11,153 கிமீ2 ஆகும். 2010 ஆம் ஆண்டு கணக்கெடுப்பின் படி 656.259 மக்கள் வாழுகிறார்கள். இந்திய பெருங்கடலிலும் ஆஸ்திரேலிய கடலிலும் இப்பகுதி அமைந்துள்ளது.
பல காலமாக இங்கு மின்சாரம் இல்லாமல் இருந்துவந்தது, தற்சமயம் இயற்கை வழியில் மின்சாரம் தயாரிக்கும் முறையை இத்தீவு மக்கள் கையாண்டு வருகிறார்கள். 
## மேற்கோள்கள்

பகுப்பு:தென்கிழக்கு ஆசிய நாடுகள்
பகுப்பு:இந்தோனேசியாவின் தீவுகள்‎
பகுப்பு:சிறு சுண்டா தீவுகள்